ส่อง เลขเด็ด ร่างทรงแม่ตะเคียน เชื่อมาให้โชค 3 งวดติด คนถูกหวยแล้ว 2 งวด
ชาวบ้านส่อง เลขเด็ด ทะเบียนรถยนต์จากคำบอกใบ้ ร่างทรงเจ้าแม่ตะเคียน เชื่อมาให้โชคลาภ 3 งวดติดก่อนเข้าพรรษา ที่ผ่านมามีคนดวงเฮงถูกหวยไปแล้ว 2 งวดติดวันที่ 16 มิ.ย.63 ผู้สื่อข่าวรายงานว่า ที่วัดปากคลอง ม.5 ต.เมืองเก่า อ.เมืองสุโขทัย หลังจากชาวบ้านทราบข่าวว่าที่วัดแห่งนี้มีต้นตะเคียน จำนวน 3 ต้น อายุกว่า 100 ปี มีคนมาขอเลขเด็ดแล้วรับโชคติดกัน 2 งวดซ้อน ก็ได้พากันมาขอโชคลาภกันจำนวนมากโดยชาวบ้านเล่าว่า ช่วงเดือนมีนาคมที่ผ่านมา นายอัน อ่ำอิ่ม อายุ 55 ปี ชาวบ้านที่อาศัยอยู่ใกล้วัดปากคลอง ฝันว่ามีแม่ตะเคียนมาเข้าฝัน ให้ไปเอาขึ้นมาไว้ที่วัด อยากมาทำบุญช่วยสร้างโบสถ์ หลังจากฝันอย่างนั้น นายอัน จึงไปชวนชาวบ้านไปดูที่คลองแม่ลำพันข้างวัดปากคลอง แล้วก็เจอต้นตะเคียนจมอยู่ในน้ำ จึงได้นำรถแบ็กโฮและรถไถช่วยกันเอาต้นตะเคียนขึ้นมา พบว่ามีทั้งหมด 3 ต้น และนำมาไว้ที่วัดปากคลองตามที่ในฝัน จากนั้น นายอัน ก็ฝันถึงแม่ตะเคียนทั้ง 3 ต้น มาให้เลขเด็ด และนำไปเสี่ยงโชคก็ถูกติดต่อกันมา 2 งวดติดและที่เป็นที่ฮือฮาไปกว่านั้นก็ตรงที่ชาวบ้านต่างลือกันว่าในคืนก่อนวันหวยออกจะมีคนทรง เจ้าแม่ตะเคียน ที่เคยเป็นที่ฮือฮา ให้เลขเด็ดจนคนถูกไปทั้งตำบลในอำเภอบ้านด่านลานหอย เมื่อหลายปีมาแล้ว และหายหน้าหายตาไปนาน จะกลับมาทรงเจ้าแม่ตะเคียนเพื่อให้เลขเด็ดอีกครั้ง ทำให้ชาวบ้านจากทั่วทุกสารทิศตามมารวมตัวกันและนำดอกไม้ธูปเทียน ผ้าแพรสามสี น้ำแดง มาบูชาขอเลขเด็ดจากต้นตะเคียนกันเป็นจำนวนมากหลังได้เวลาเหมาะสม คนทรงเจ้าในชุดเสื้อขาวกางเกงเทา เริ่มจุดธูปบูชาและเข้าทรงแม่ตะเคียน จากนั้นก็ลุกขึ้นไปนอนบนต้นตะเคียนต้นหนึ่งและร้องขอหมากพลูมาเคี้ยว โดยกล่าวว่าอยากจะให้ช่วยกันสร้างโบสถ์ให้วัดปากคลองแห่งนี้ที่ยังสร้างไม่สำเร็จ ให้สำเร็จ ซึ่งตะเคียนทั้ง 3 ต้นต่างมีชื่อคือ แม่ศรีจำปา แม่ศรีพิกุล และแม่สร้อยการะเกต มาครั้งนี้จะให้เลขเด็ด 3 งวดติดๆ ก่อนเข้าพรรษาจากนั้นร่างทรงก็ลงมาจากต้นตะเคียนและเดินไปที่รถเก๋งคันหนึ่ง แล้วจู่ๆ ก็กระโดดขึ้นรถคันดังกล่าว และหัวเราะเสียงดัง และตบไปที่แผ่นป้ายทะเบียนรถคันดังกล่าวแล้วชี้ให้ดู จากนั้นก็กระโดดลงจากรถคันดังกล่าวไปที่โต๊ะบูชาและออกทรงในที่สุด ซึ่งหลังจากที่เจ้าแม่ตะเคียนออกจากร่างแล้ว ชาวบ้านต่างก็แห่กันไปที่แผงลอตเตอรี่ที่มารอขายหลายแผง เพื่อซื้อเลขเด็ดกันเป็นจำนวนมากด้านนายภูชิชย์ มาคง อายุ 19 ปี เจ้าของรถโตโยต้าวีออส สีดำ หมายเลขทะเบียน กว 5394 เชียงราย กล่าวว่า วันนี้แม่ชวนมาดู ตอนขับรถเข้ามาก็ตรงมาจอดตรงนี้เลย ไม่เคยดูการทรงเจ้ามาก่อน รู้สึกตกใจมาก ยังตกใจและขนลุกไม่หาย ซึ่งรถคันนี้เพิ่งไปซื้อมาได้แค่ 4 เดือนเอง และตนเองก็จะซื้อเลขทะเบียนรถของตนไว้บ้าง หากโชคดีก็จะได้มาร่วมทำบุญสร้างโบสถ์ให้กับวัดด้วย.อ่าน ตรวจหวยตรวจหวย 16/6/63 | ตรวจผลสลากกินแบ่งรัฐบาล 16 มิถุนายน 2563แวะส่องเลขเด็ด คำชะโนด ก่อนหวยออก นักเสี่ยงโชคได้เลขสมใจ 2 ตัวคึกคักสมการรอคอย คนศรัทธานำสร้อย-แหวนทอง แก้บน พี่ไข่ วัดเขากรวดคอหวยส่องเลข แม่ตะเคียน เห็น 136 เตรียมจัดหนัก หลังถูก 6 งวดซ้อนส่องเลขเด็ด พิธีโบราณขอโชคลาภจาก พญาบึ้ง คอหวยเฮ งวดนี้ได้เลขมา 4 ตัว
ชาวบ้านส่อง เลขเด็ด ทะเบียนรถยนต์จากคำบอกใบ้ ร่างทรงเจ้าแม่ตะเคียน เชื่อมาให้โชคลาภ 3 งวดติดก่อนเข้าพรรษา ที่ผ่านมามีคนดวงเฮงถูกหวยไปแล้ว 2 งวดติด 
หวยไทยรัฐ16-6-63,หวย,เลขเด็ด,เลขเด็ด16-6-63,หวย 16 มิ.ย. 63,เลขเด็ดเจ้าแม่ตะเคียน,ตรวจหวย 16 มิถุนายน 2563,ข่าวทั่วไป